Københavns Adresseavis, 1770-09-07
1. Videre Efterretning om det Kiøbenhavnske Skyde=Selskab. (See No. 133., Fugle=Kongen og de 4re Dommere inviterer baade skriftlig og mundtlig Stand Personer at skyde den Dag til Papegoyen, som Hans Kongelige Majestæt fastsætter allernaadigst; og bliver Dem tilkiendegivet fra Compagniets Cheff Hans Excellence Hr. Geheime=Conference=Raad og Ober Præsidenten von der Lube; saadant skeede og her. Den Dag som Fugle=Skydningen tog sin Begyndelse, indfandt de 4re Dommere tillige med mange andre af Selskabet, hvoriblandt vare anseelige Mænd baade af Embeder og Rang, samt fornemme Borgere sig hos Fugle=Kongen, og geleidede ham ud til Skyde=Banen, hvor han med Canonskud blev saluteret. Derefter skeete Opgangen fra Forsamlings=Stedet til Hans Kongelige Majestæts Telt, og i den Orden at Musicanterne gik først som musicerede Compagniets Marsch, derefter fulgte Skyde=Verten med en Stutsert, Skriveren med Skyde Tabellen; Sølv Gevinsterne og Protocollerne som baares af Dommerne og Jnspecteuren. Fugle Kongen tilligemed tvende af De tilstædeværende Høye Stands=Personer, siden Jnteressenterne Parviis. Da Kongen kom, blev saluteret. Deres Kongelige Majestæter Kongen og Dronningen ankom Klokken 10, FugleKonge Hr. General Fischal Wivet presenterede ved den første Indgang 2de Nommere nemlig Nr. 1 og 2 til Kongen. og Dronningen som De imodtog. Ved den anden Indgang til Fugle=Stangen var af FugleKongen bekostet opladt en Ære=Port af Taxus og Buxbom, Paa den ene Side Kongens Navn, paa den anden Dronningens. Med Overskrivt over Kongens: Hic ames dici Pater at qve Princeps: Her fornøyer Du Dig ved at kaldes Fader og Konge. Og over Dronningens: Semper Honos Nommenqve tuum Laudesqve Manebunt. Det er: Din Ære, Dit Navn og Din Roes skal stedse blive ved. Da Kongen og Dronningen var kommen i Teltet, gik Fugle=Kongen hen til Hans Majestæt, og allerunderdanigst forespurgte. Om Hans Kongel. Majestæt ville allernaadigst behage at giøre det første Skud, hvorpaa Hans Majestæt gjorde det første Skud paa Papegojen: Ligeledes allerunderdanigst inviterede Fugle Kongen Hendes Kongelige Majestæt, som Selv allernaadigst behagede at skyde, og traf Fuglen: Det er ikke at beskrive den Glæde, som de Tilstædeværende fandt hos sig. Det var paa 2de Dage nær 86 Aar siden, at det Danske Compagnie eller Kiøbenhavnske Skyde=Selskab, har haft denne Naade, at Dronningen har allernaadigst indfunden sig ved Fugleskydningen; thi 1694 den 7 September var Høysalig Dronning Charlotta Amalia tillige med Hendes Gemahl Høysalig Kong Christian 5te og Det gandske Kongelige Huus ved Papegøiens Nedskydelse. Efter at Allerhøystbemelte Deres Kongel. Majestæter havde gjort Skud, blev skudt for Hans Kongelige Høyhed Cron=Prindsen ved Hans Høygrevelige Excellence, Hr. General og Gouverneur Greve af Ahlefeldt, og for Hans Kongelige Høyhed ArvePrindsen af Hr. Oberst von Sammes. Førend Deres Majestæters Bortdragelse, tillod Hans Kongelige Majestæt, General Fiscalen Selv at overlevere et Skrift, som af ham var forfærdiget, og er Historien af dette Selskab fra gammel Tid, og en Fortegnelse paa Jnteressenterne fra 1442 til Datum med videre, som vi haaber ved anden Leylighed at kunde give Underretning om Ved Skydningen den første Dag nedfaldt 2de Gevinster, Den venstre Vinge hvorfor en Gevinst af en Sølv=Skaal, tilfaldt Hr. Cancellie Raad og Raadmand Bechmann, for hvem Hr. Assessor Hæger efter Lodkastning skiød. Ringen, hvorfor en Sølv Potage=Skee, nedskiød Hr. Høyeste=Rets Advocat Balling. Efter 2de Omgange af Skyden, gik Compagniet til Bord, hvor De bleve vel bevertede, og tog derefter ind i Staden.